Република Србија – АП Војводина

Предшколска установа “Срећно дете”

Број: 01-09/28

Датум: 19.10.2020. године

Нови Кнежевац

Краља Петра I Карађорђевића 4

Тел/факс: 0230/81-665

E-mail: vrticnk@gmail.com

На основу става 1., тач. 23) Закључка комисије за пријем у радни однос на неодређено време, односно за попуњавање слободних, одн. упражњених радних места код корисника јавних средстава који су у надлежности Министарства државне управе и локлне самоуправе, 51 бр. 112-5954/2020 од 30.07.2020. године, директор установе дана 19.10.2020. године расписује

**ОГЛАС ЗА ПРИЈЕМ У РАДНИ ОДНОС НА НЕОДРЕЂЕНО ВРЕМЕ**

1.Расписује се конкурс за пријем у радни однос на **неодређено време** на радном месту:

* **васпитач** – виша стручна спрема – завршене основне академске студије од најмање 180 ЕСПБ бодова, односно основне струковне студије обима 180 ЕСПБ, односно стечено више образовање у трајању од две до три године студија или завршен први степен факултета (до 2005. године) – **број извршилаца - 5**;

Услови:

У радни однос у установи може бити примљено лице, под условима прописаним законом и то:

1) Ако има одговарајуће образовање (горе наведено);

2) Има психичку, физичку и здравствену способност;

3) Уверење да лице није осуђивано правоснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање млдб. лица, запуштање и злостављање млдб. лица или родоскрвнуће, за кривична дела примање или давање мита, за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију и за које није у складу са законом, утврђено дискриминаторно поношање;

4) Има држављанство Републике Србије;

5) Зна српски језик и језик на коме се остварује васпитно образовни рад;

Услови из става 1 овог члана доказују се приликом пријема у радни однос и проверавају се у току рада. Докази о испуњености услова из става 1, тач. 1), 3) и 5) овог члана саставни су део пријаве на конкурс, а доказ из става 1, тач. 2) овог члана прибавља се пре закључења уговора о раду.

Уз пријаву на конкурс кандидат је дужан да приложи:

* оверену фотокопију дипломе (оригинал на увид);
* Уверење о држављанству (оверена фотокопија);
* Извод из МКР;
* Уверење да лице није осуђивано правоснажном пресудом суда;
* Уверење да се против лица не води кривични поступак;

Рок за пријаву је осам (8) дана од дана објављивања огласа.

Пријаве слати на адресу:

Предшколска установа „Срећно дете“ Нови Кнежевац ул. Краља Петра 1. Карађорђевића бр. 4, 23 330 Нови Кнежевац или предати лично на наведену адресу.

Неблаговремене и непотпуне пријаве се неће разматрати.

За све додатне информације можете се обратити на тел. 0230/82-624.

ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_
Александра Гајин